Goblapu spireja

Goblapu spireja (Spiraea chamaedryfolia) ir dekoratīva spireju ģints suga, kuras dabiskais izplatības areāls ir no Dienvidaustrumeiropas līdz Japānai. Tas ir krūms un aug galvenokārt mērenajā joslā. Latvijā diezgan bieži kultivē un apstādījumu apkaimē vietām ir pārgājusi savvaļā.

 Apraksts 
Goblapu spireja ir vasarzaļš, 0,7—1,5 m garš krūms ar stāviem zariem, kas galā lokveidīgi izliecas. Miza ir pelēkbrūna, uz jaunajiem dzinumiem gaiši vai dzeltenīgi brūna. Pumpuri smaili. Lapas pamīšus, plati olveidīgas, ar īsu kātu. Plātnes mala divkārtzobaina, uz ziedošajiem zariem strupi vienkārtzobaina, lapas pamata daļa bieži gluda. Ziedi ir izvietoti blīvās vairogskarās ar 6—20 ziediem. Kauslapas īsas, zaļas, paliek pie augļa. Vainaglapas piecas, baltas. Putekšņlapu daudz, tās garas, garākas nekā vainags. Auglis — piecu kailu (reti someņi skraji un pieguloši apmatoti) someņu kopauglis. Zied maijā, jūnijā.

 Atsauces 

 Ārējās saites 

Kategorija:Spirejas
Kategorija:Latvijas flora